મુંબઈ: એન્ફોર્સમેન્ટ ડાયરેક્ટોરેટ (ઈડી) મલેશિયન કંપની એરએશિયા અને ટાટા સન્સની જોઈન્ટ વેન્ચરવાળી કંપની એરએશિયા ઈન્ડિયા સાથે સંકળાયેલા જાલી ટ્રાન્ઝેકશન મામલામાં એ દૃષ્ટિએ તપાસ કરી રહ્યું છે કે કન્સલ્ટન્ટને આપવામાં આવેલી રકમથી આતંકવાદીઓને ફંડિંગ થયું છે. આ પાસાની તપાસનું મુખ્ય કારણ એ છે કે બીજી કંપનીમાં કામ કરતા કન્સલ્ટન્ટના એક પાર્ટનરને અમેરિકાએ આતંકવાદી જાહેર કર્યા છે. આ ઉપરાંત ઈડી આ મામલામાં બે પાસાઓની તપાસ કરી રહી છે. એક તો કન્સલ્ટન્ટને ફી આપવામાં આવી હતી કે આ રકમ સરકારી અધિકારીઓને લાંચ આપવા માટે આપવામાં આવી હતી અને બીજું આ ટ્રાન્ઝેક્શનમાં એફડીઆઈના નિયમોનું ઉલ્લંઘન થયું છે કે કેમ?